Diari Oficial de la Generalitat Valenciana


Sumari del DOGV 4037, del 06-07-2001 (2001/6382)

Informació pública del programa d'actuació integrada del polígon BOE-1 del pla parcial de Platges d'Almardà de Sagunt.
----------------------------------------------------------------------------------------------------------------------

### Dades del document

Número de DOGV
:   4037

Data del DOGV
:   06-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6382


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada del polígon BOE-1 del pla parcial de Platges d'Almardà de Sagunt. [2001/F6382]
  
Per mitjà d'aquest edicte, es fa saber que amb data 15 de maig de 2001, l'alcalde president, en virtut de les atribucions que em confereix la legislació vigent, ha dictat la resolució d'Alcaldia següent:
  
Vist que mitjançant la Resolució d'Alcaldia de data 26 de setembre de 2000, es va sotmetre al tràmit d'informació pública el programa d'actuació integrada del polígon BOE-1 del pla parcial de Platges d'Almardà de Sagunt.
  
Vist que a aquest programa no es va presentar cap proposta juridicoeconòmica (plica) per a optar a l'adjudicació d'aquest; motiu pel qual cal declarar-la deserta.
  
A la vista de l'anterior, aquesta Alcaldia resol repetir el tràmit, amb el contingut d'aquella Resolució de data 26 de setembre de 2000, i que textualment diu:
  
«Vist que mitjançant acord de la Comissió de Govern de data 3 de setembre de 1996, es procedia a adjudicar al senyor Antonio Gil Estelles l'encàrrec de redacció del projecte d'urbanització del polígon BOE-1, del pla parcial de Platges d'Almardà de Sagunt.
  
Vist que en data 16 de juny de 1998 es presenta el projecte d'urbanització del polígon BOE-1 del pla parcial de Platges, redactat pel senyor Antonio Gil Estelles, amb un pressupost per a coneixement de l'administració de 68.146.759 pessetes.
  
Vist que mitjançant acord de la Comissió de Govern de data 1 de març de 1994 es va acordar la subrogació en l'encàrrec de redacció del projecte d'urbanització, apartat electrificació, al senyor Andrés Llopis Juesas.
  
Vist que sobre el projecte esmentat han emés informe els serveis tècnics municipals del Departament de Projectes i Obres en data 26 de juny de 1998, amb les observacions següents:
  
No es justifica l'existència de l'esplanada tipus E-2, per la qual cosa a l'inici de les obres s'hauran de fer els oportuns assajos per a verificar aquest supòsit de partida.
  
La còpia facilitada manca de visat col·legial.
  
Vist que en data 26 de juny de 1998 el tècnic del Cicle de l'Aigua informa favorablement sobre la part d'obres d'abastiment d'aigua i clavegueram, si bé es considera que el tècnic redactor haurà de lliurar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998 l'enginyer tècnic industrial informa sobre els projectes tècnics referents a instal·lacions d'enllumenat públic redactats pels enginyers tècnics industrials Arcadio Andrés Llopis Juesas i Francisco Ramón Civera Navarre, amb les modificacions de 18 de setembre de 1997, es consideren que amb caràcter general compleixen les condicions acceptables pel que fa a les instal·lacions d'enllumenat públic.
  
Vist que el projecte d'urbanització es va sotmetre a informació pública en el diari Levante de data 24 de novembre de 1999, i en el Diari Oficial de la Generalitat Valenciana número 3.648, de data 20 de desembre de 1999, havent-se notificat als titulars cadastrals, d'acord amb les determinacions de l'article 53 de la Llei Reguladora de l'Activitat Urbanística.
  
Vist que els projectes enunciats recullen el desenvolupament de les obres d'urbanització i instal·lacions de la unitat d'execució esmentada, la qual té consolidats els distints drets de superfície i aprofitament de les parcel·les que la integren, motiu pel qual és innecessària l'aprovació d'un projecte de reparcel·lació.
  
Vist que mitjançant aquesta resolució es pretén donar un gir a les actuacions que se segueixen, consistents a interrompre els tràmits d'aprovació del projecte d'urbanització, substituint aquests pel tràmit d'un programa que comprén aquest projecte i la cèdula d'urbanització corresponent, i amb subjecció als tràmits legals que li són d'aplicació en aquest cas. Tot això d'acord amb els principis d'eficàcia recollits en l'article 3 de la Llei de Règim Jurídic de les Administracions Públiques i del Procediment Administratiu Comú.
  
Vist que en data 21 de setembre de 2000, l'arquitecte en cap dels serveis tècnics de Planejament emet informe sobre la cèdula d'urbanització en el sentit següent:
  
D'acord amb l'article 122 de la secció B «Supòsits de cèdula»:
  
A. 122. Cèdula per a programa.
  
Els programes només requereixen cèdula d'urbanització en els supòsits següents:
  
A. Que es tracte de municipis la població dels quals no supere els 5.000 habitants.
  
B. Que l'alternativa tècnica del programa continga una proposta de redelimitació d'unitats d'execució en termes distints als previstos pel Pla General o no prevista o regulada en les seues determinacions relatives a unitats d'execució, establides en virtut de l'article 22 i concordants d'aquest reglament. La proposta d'ordenació detallada respecta i s'adequa a les determinacions de l'ordenació estructural o anàloga en el Pla General d'Ordenació vigent.
  
La cèdula d'aquest programa seria innecessària per:
  
La proposta d'ordenació detallada, que desenvolupa part del polígon BOE-1, respecta i s'adequa a les determinacions de l'ordenació estructural o anàloga (afecció nul·la a sistemes generals susceptibles d'homologació amb xarxa primària de dotacions públiques) en el Pla General d'Ordenació vigent.
  
Complir-se les determinacions relatives a unitats d'execució, establides en l'article 22 i concordants del Reglament de Planejament, així com la disposició addicional tercera de les normes urbanístiques del Pla General.
  
No obstant això s'expedeix donada la condició de confrontant amb el domini públic litoral als efectes de competències concurrents amb altres administracions.
  
Observacions. Amb referència a aspectes relatius a l'ordenació detallada del pla parcial s'aprecia que el projecte d'urbanització considera com a zona de vianants accessos rodats, i viceversa, amb l'agreujant que la zona de vianants modificada és un accés a la zona dunar, sense servituds.
  
Cal que es rectifique aquest punt, més encara tenint en compte que es tracta d'una eixida natural d'aigües pluvials fins al mar.
  
Atés que el programa d'actuació integrada ha d'ajustar-se en el seu tràmit al que s'estableix en els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la llei estableix que els programes d'actuació integrada s'hauran de sotmetre al tràmit d'informació pública, mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, amb advertiment de la possibilitat de formular-hi al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el contingut al domicili fiscal de qui conste en el cadastre com a titular de drets afectats per l'actuació proposada.
  
S'hi podran presentar alternatives tècniques i al·legacions durant 20 dies, comptats des de l'última publicació de l'edicte. Qualsevol interessat podrà comparéixer a l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si fa al cas, al·legacions, o alternatives tècniques dins del termini indicat en el paràgraf anterior i en els termes que estableix el punt 4 de l'article 46 de la Llei Reguladora de l'Activitat Urbanística.
  
D'altra banda es dóna a conéixer que durant el període de cinc dies, comptats a partir del venciment del termini anterior, podran presentar-se les propostes juridicoeconòmiques; si no és que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas la pròrroga es farà constar en l'expedient, i s'anunciarà en el tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques tindrà lloc a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes las actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se i unir les seues proposicions.
  
A la vista de tot això, resolc:
  
Primer. Substituir el tràmit d'aprovació del projecte d'urbanització pel tràmit d'un programa d'actuació integrada que reculla aquest document, així com la cèdula d'urbanització corresponent.
  
Segon. Com a conseqüència de l'acord del punt anterior, se sotmet al tràmit d'informació pública, en els continguts, forma i terminis que es recullen en l'atés anterior, el programa d'actuació integrada comprensiu de projecte d'urbanització del polígon BOE-1, del pla parcial de Platges d'Almardà, redactat per l'arquitecte Antonio Gil Estelles, en data juny de 1998, així com els projectes elèctrics redactats pels enginyers tècnics industrials Arcadio Andrés Llopis Juesas i Francisco Ramón Civera Navarre, dels quals formen part les precisions recollides en els distints informes emesos pels serveis tècnics municipals i el tenor dels quals es recull aquesta resolució; com també la cèdula d'urbanització.
  
Tercer. Les al·legacions presentades en el tràmit d'informació pública del projecte d'urbanització seran tingudes en compte en la resposta al tràmit d'aprovació d'aquest programa, sense perjudici que es puguen complementar aquestes o presentar-ne altres de noves, tant pels al·legants com per qualsevol que es considere afectat.»